Diari Oficial de la Generalitat Valenciana


Sumari del DOGV 4041, del 12-07-2001 (2001/6186)

Resolució de 14 de juny de 2001, de Ferrocarrils de la Generalitat Valenciana (FGV), per la qual es declara la innecessarietat d'un immoble.
--------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6186


Organisme emissor
:   Ferrocarrils de la Generalitat Valenciana

Tipus de document
:   Resolució

Resolució de 14 de juny de 2001, de Ferrocarrils de la Generalitat Valenciana (FGV), per la qual es declara la innecessarietat d'un immoble. [2001/Q6186]
  
El Consell d'Administració de Ferrocarrils de la Generalitat Valenciana, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Sòl i edifici sobre el construït, de 19,47 metres quadrats de superfície, denominat despatx de bitllets del baixador de les Alqueries, adscrit a FGV, situat al carrer de la Florista, número 137, de València, enfront del punt quilomètric 3/143 de l'antiga línia del ferrocarril de València a Llíria i Bétera, alçada el 30 de gener de 1990.
  
El referit immoble té forma trapezoïdal i es compon d'una superfície de 19,47 metres quadrats de sòl i edifici d'una planta, situat al carrer de la Florista, número 137, en sòl urbà de València, enfront del punt quilomètric 3/143 de l'antiga línia del ferrocarril de València a Llíria i Bétera, alçada el 30 de gener de 1990, corresponia al despatx de bitllets del baixador de les Alqueries.
  
En l'actualitat, el mencionat bé immoble està en desús i no és necessari per a l'explotació ferroviària, a causa del nou sistema d'explotació (línia 4 de FGV. Tramvia TVV-Dr. Lluch).
  
Pel nord-est, limita amb el carrer de la Florista. Pel sud-oest, amb l'immoble número 8 del carrer de la Serra d'Agullent, propietat del senyor Carlos Orquín Sebastián. Pel sud-est, amb el carrer de la Serra d'Agullent. Pel nord-oest, l'immoble número 139, del carrer de la Florista, propietat de la senyora Amparo Martín Bayo.
  
Una part de 10,81 metres quadrats de superfície del mencionat immoble va ser adquirida, en el seu dia, per mitjà d'expropiació forçosa per la Companyia de Ferrocarrils i Tramvies de València. I van ser transferits a FGV el 13 de juny de 1986 (Reial Decret 1.496/1986). La resta, 8,66 metres quadrats de superfície, a través de permuta.
  
El temps transcorregut des de l'adquisició d'aquest immoble, de 10,81 metres quadrats, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46276), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.